Diari Oficial de la Generalitat Valenciana


Sumari del DOGV 6372, del 08-10-2010 (2010/10634)

Notificació d'audiència a la revocació del títol llicència d'agència de viatges al titular de l'agència de viatges Do It Holidays.Com.
--------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10759


Organisme emissor
:   Conselleria de Turisme

Tipus de document
:   Anunci

Notificació d'audiència a la revocació del títol llicència d'agència de viatges al titular de l'agència de viatges Do It Holidays.Com. [2010/10463]  
Per no haver sigut possible notificar de forma personal i directa a l'interessat l'escrit de concessió del tràmit d'audiència prèvia a la revocació del títol llicència d'agència de viatges, per un termini de 10 dies, a l'entitat Do It Holidays, SL, com a titular de l'agència de viatges Do It Holidays.com, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.  
València, 27 de setembre de 2010.- La cap de l'Àrea de Producte: Isabel Palafox Gámir.  
Audiència prèvia a la revocació del títol llicència d'agència de viatges, de 6 d'abril de 2010, de la Unitat d'Agències de Viatges, per un termini de 10 dies a l'entitat Do it Holidays, SL, com a titular de l'agència de viatges Do It Holidays.com.  
«Assumpte: audiència prèvia revocació autorització agència de viatges.  
Personats dos agents d'inspecció, el 23 de febrer de 2010, a l'avinguda Europa, complex La Sénia, número 8, Local 7, de Benidorm, domicili on l'entitat Do it Holidays, SL, tenia autoritzada l'oficina principal de l'agència de viatges Do it Holidays.com, es comprova que l'establiment està tancat, sense signes d'activitat tant en l'interior com en l'exterior el local. Manté els cartells i els rètols amb el nom de l'establiment, els telèfons de contacte així com l'adreça de correu electrònic i de la pàgina web. En el local limítrof Seguros Aliance els informen que l'agència de viatges roman tancada aproximadament des de finals de l'estiu de l'any 2009 i segons els manifesta l'amo del local els titulars se'n van anar a Anglaterra. Es comprova, novament, que el local que ocupa l'agència és el número 10, en el número 7 es va establir un altre negoci Margarita Iranzo Asesores. Desplaçats fins a la Cala de Finestrat, lloc on l'agència objecte de la inspecció disposava d'una sucursal, es comprova que esta estava tancada, en les mateixes condicions que la situada a Benidorm, sense cap signe d'activitat però mantenint els cartells anunciadors del nom de l'agència de viatges. En els dos locals inspeccionats hi ha anuncis de lloguer o venda dels locals.  
Com que la disponibilitat del local és requisit imprescindible per al manteniment de l'autorització de funcionament d'establiments d'agència de viatges, d'acord amb el Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges a la Comunitat Valenciana, amb caràcter previ a la resolució de revocació de l'agència, i d'acord amb el que disposa la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, se li concedix tràmit d'audiència perquè en el termini de 10 dies, comptats a partir de l'endemà al de la recepció del present escrit, al·legue i manifeste el que considere procedent en defensa dels seus interessos.  
València, 6 d'abril 2010.- La cap de Servici d'Ordenació i Inspecció d'Empreses Turístiques: Carmen Martínez Aznar».